Oficiālais Vēstnesis L 189 , 20/07/1988 Lpp. 0025 - 0026

Speciālizdevums somu valodā: Nodaļa 3 Sējums 27 Lpp. 0003

Speciālizdevums zviedru valodā: Nodaļa 3 Sējums 27 Lpp. 0003



Komisijas lēmums (1988. gada 12. jūlijs), kas koordinē dalībvalstu paredzētos noteikumus, piemērojot Padomes Direktīvas 85/511/EEK 6. pantu (88/397/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1985. gada 18. novembra Direktīvu 85/511/EEK par Kopienas pasākumu ieviešanu, lai novērstu mutes un nagu sērgasizplatību [1], un jo īpaši tās 6. pantu, tā kā, ja saskaņā ar Direktīvas 85/511/EEK 6. panta 1. punktu dzīvnieku saimniecības sastāv no divām vai vairākām ražotnēm, dalībvalsts kompetentās iestādes var atcelt direktīvas prasības nokaut un iznīcināt visus dzīvniekus saimniecībā, kurā veselās ražotnes nav jāpakļauj šādām prasībām, ja valsts pilnvarots veterinārārsts apstiprina, ka veselās ražotnes ir pilnīgi atdalītas attiecībā uz izmitināšanu, turēšanu un barošanu; tā kā tāda pati iespējamība pastāv attiecībā uz saimniecībām, kas ražo pienu, ar papildu nosacījumu, ka slaukšanu katrā ražotnē veic pilnīgi atsevišķi; tā kā, piešķirot atbrīvojumus, dalībvalstīm jānodrošina, ka mutes un nagu sērgas vīrusa izplatīšanās risks starp atsevišķām ražotnēm nav augstāks par izplatīšanās risku starp atsevišķām saimniecībām; tā kā saskaņā ar Direktīvas 85/511/EEK 6. panta 2. punktu dalībvalstis, kas paredz piešķirt minēto atbrīvojumu, ir paziņojušas Komisijai par attiecīgajiem sīki izstrādātajiem noteikumiem; tā kā saskaņā ar Direktīvas 85/511/EEK 6. panta 3. punktu ir jāgroza dalībvalstu noteikumi, lai nodrošinātu koordināciju šajā jomā visā Kopienā; tā kā šādai koordinācijai ir jānosaka obligāto noteikumu kopa, kas ir jāpiemēro visās dalībvalstīs; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ja dalībvalstis izmanto Direktīvas 85/511/EEK 6. panta 1. punktu, tās nodrošina, ka saskaņā ar minētā panta 2. punktu piemērojamos noteikumos iekļauj vismaz šādas daļas: - Direktīvas 85/511/EEK 6. panta 1. punktā paredzēto atbrīvojumu piešķir tikai pēc minētās saimniecības individuālā novērtējuma, ko veic valsts pilnvarots veterinārārsts oficiālās izmeklēšanas laikā, apstiprinot vai noliedzot mutes un nagu sērgas klātbūtni, - veicot šo novērtējumu, ņem vērā visus nosacījumus un lietas apstākļus, kas attiecas uz iespējamo mutes un nagu sērgas izplatību. 2. pants 1. Piešķirot 1. pantā minēto atbrīvojumu, dalībvalstis nodrošina, ka mutes un nagu sērgas vīrusa izplatīšanās risks starp atsevišķām ražotnēm nav augstāks par izplatīšanās risku starp atsevišķām saimniecībām. 2. Intensīvi pārvaldītas ražotnes ar veseliem dzīvniekiem atbilst šādām prasībām: - ēkas ir atdalītas no tām, kurās ir inficēti dzīvnieki, bez komunikācijas vai kopējas gaisa telpas starp tām, - tām ir atsevišķas telpas piederumu, rupjās lopbarības, notekūdeņu un attiecīgā gadījumā piena glabāšanai, - tām ir atsevišķas dezinfekcijas iekārtas pie ieejām un izejām, - tām ir savs personālsastāvs, - turklāt nav bijusi lauksaimniecības mehānismu vai citu piederumu apmaiņa starp inficētajām un veselajām ražotnēm, kā arī nav bijusi dzīvnieku, dzīvnieku valsts produktu, dzīvnieku barības, instrumentu, priekšmetu vai citu tādu vielu kā vilnas vai atkritumu vai izbrāķētu vielu apmaiņa, kas var pārnest mutes un nagu sērgu no inficētajām uz veselajām ražotnēm. 3. pants Šā lēmuma 2. pantā paredzētie nosacījumi ir izpildīti saskaņā ar valsts pilnvarota veterinārārsta prasībām pirms dienas, kad saimniecībā bija viens vai vairāki inficēti dzīvnieki, kā noteikts Direktīvas 85/511/EEK 2. panta c) apakšpunktā, ņemot vērā iespējamo slimības inkubācijas periodu. 4. pants Šis lēmums ir adresēts dalībvalstīm. Briselē, 1988. gada 12. jūlijā Komisijas vārdā — priekšsēdētāja vietnieks Frans Andriessen [1] OV L 315, 26.11.1985., 11. lpp. --------------------------------------------------